 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ክሎሮኲን ሕማም ኮሮናቫይረስ ንምፍዋስ ኣብ 40 ሽሕ ሰብ-ሞያ ክፍተን እዩ 21 ጉንቦት 2020 ምንጪ ስእሊ, Getty Images መድሓኒት ዓሶ ሕማም ኮሮናቫይረስ ዝፍውስ እንተኾይኑ ንምርግጋጽ ኣብ 40 ሽሕ ሰብ ሞያ ጥዕና ክፍተን ምዃኑ ተፈሊጡ እቲ ፈተነ ኣብ ዩናይትድ ኪንግዶም ብዩኒቨርሲታት ብራይተንን ኦክስፎርድን እዩ ዝካየድ ዘሎ ክሎሮኲን ሃይድሮክሲክሎሮኲን ከምኡውን ፕላሴቶ ተባሂሉ ዝፍለጥ ውህድ ካብ ኤውሮጳ ኤስያን ካብ ደቡብ ኣመሪካን ኣብ ዝተውጻጽኡ 40 ሽሕ ሰብ ሞያ ጥዕና እዩ ክፍተን ተባሂሉ እቶም እዚ ዝተቓመመ መድሓኒት ዝፍተነሎም ዘሎ ሰባት ኩሎም በቲ ቫይረስ ተታሒዞም ዝሓወዩን ገና ዘይሓወዩን ይርከቡዎም እቶም እቲ መድሓኒት ዝፍተነሎም ፈላሞት ሰባት ጽባሕ ዕለተ ሓሙስ ኣብ ውሽጢ ዩኒቨርሲታት ብራይተንን ሰሴክስን እቲ መድሃኒት ክወስዱ እኦም እቲ መድሓኒት ንሰለስተ ወርሒ እዩ ክወሃቦም ተባሂሉ ውጽኢት እቲ መጽናዕቲ ኣብ መወዳእታ እዚ ዓመት ኣቆጻጽራ ኤውሮጳውያን እዩ ዕላዊ ክኸውን እቲ መድሓኒት ኣብ ሰብ ሞያ ክፍተን ዝተደለየሉ ምኽንያት እቶም ሰብ ⶁያ ካብቲ ሕማም ክከላኸለሎም ዝኽእል እንተኾይኑ ንምፍላጥ እዩ እቲ መጽናዕቲ ካብ መንጎ ዘካይዱ ኣብ ዩኒቨርሲቲ ኦክስፎርድ ፕሮፌሰር ኖኮላስ ዋይት ሓደ እዩ እቲ ፕሮፌሰር ክሎሮኲን ወይ ሃይድሮክሲክሎሮኲን ምስ ኮቪድ-19 ተዛሚዱ ጠቐምቲ ይዀኑ ጎዳእቲ እንፈልጦ ነገር የለን እዩ ዝብል እንተኾነ እቲ መጽናዕቲ ሓጋዚ ከም ዝኸውን ይዛረብ እቶም ሰብ ሞያ ዀኑ እቶም መጽናዕቲ ዘካይዱ መን ኣየናይ መድሓኒት ከም ዝወሰደ ስለ ዘይፈልጡ እቲ መጽናዕቲ ውጽኢታዊ ክዀን እዩ ኢሉ እቲ ፕሮፌሰር ካብ ዩኒቨርሲቲ ብራይተን ፕሮፌሰር ማርቲን ድማ ኣዝዩ ውጽኢታዊ ዝዀነ መድሓኒት ምርካብ ጊዜ ከድሊ እዩ ኢሉ እዞም መድሓኒታት ዓሶ ብኮቪድ 19 ናይ ምትሓዝ ዕድል ዝንክዩ እንተዀይኖም ግን ጽቡቕ ዜና ከም ዝኸውን ተዛሪቡ ክልቲኦም መድሓኒታት ረስኒን ቃንዛን ብምንካይ እዮም ዝፍለጡ ሃይድሮክሲክሎሮኲን ድማ ናይ ሰውነት ሕማም ናይ ምክልኻል ተፈጥሮኣዊ ዓቕሚ ክውስኽ ዝሕግዝ እዩ እቲ መድሓኒት ሉፐስ ንዝተብሃለ ሕማም ንምክልኻልውን ይወሃብ እዩ ነይሩ እንተኾነ ሕዚ ኣብ ዕዳጋ ዳርጋ ኣይርከብን ተባሂሉ ንሕሙማት ሉፐስ ሓደጋ ዘስዕብ እዩ ብኸመይ ተጀሚሩ? 